*For en oversikt over prismottagere det enkelte år, se årstallslenkene nederst på siden*

**Kanonprisen** er en norsk filmpris som frem til og med 2020 ble delt ut hvert år under *Kosmorama Trondheims internasjonale filmfestival*. Prisen ble delt ut første gang i april 2005 under den første utgaven av Kosmorama. Prisen blir delt ut til norske filmer innenfor et kalenderår. Alle norske med ordinær kinodistribusjon og premiere er kandidater til å bli nominert. Grunnet coronaviruspandemien utdeling av prisen i 2021 og 2022 avlyst. I 2023 utdelingen avlyst grunnet økonomiske årsaker.

Selve prisen blir delt ut i det påfølgende året filmene har premiere. Vinnerne av de ulike klassene kåres ved avstemning blant medlemmer av de ulike bransjeorganisasjonene tilknyttet norsk filmproduksjon. Prisen ble derfor noen ganger kalt *filmbransjens egen pris*.

Om festivalen
-------------

Kosmorama eies og drives av aksjeselskapet Filmfest Trondheim AS, som er et datterselskap av Trondheim Kino AS. Trondheim Kino er 100 prosent eid av Trondheim kommune, som tok initiativ til filmfestivalen høsten 2003. Festivalen har som mål å *«styrke filmmiljøet og filmen i Midt-Norge, samt bidra til nyskaping i skjæringspunktet mellom kultur og næring. I tillegg til å være en publikumsfestival, skal Kosmorama tilby besøkende spennende filmfaglig innhold.»*

### Drift og avvikling

På grunn av coronaviruspandemien ble kåring og utdeling i 2021 og 2022 avslyst. Det ble heller ikke delt ut pris i 2023, av økonomiske årsaker. Fram til 2018 fikk Kosmorama øremerkede midler for å gjennomføre prisen; fra 2018 fikk Kosmorama kun festivalstøtte fra ulike hold til tiltak med publikum som hovedmålgruppe. Kosmorama-apparatet forsøkte fra 2018 å få finansiering til å videreføre *Kanonprisen*, men i 2023 besluttet styret i Kosmorama at festivalen fra 2023 og fremover av økonomiske årsaker måtte gjennomføres uten utdeling av Kanonprisen. *Kanonprisen* som konsept og institusjon ligger hos Kosmorama som festival.

Filmprisen
----------

Tuva Novotnys *Blindsone* vant fem priser for 2018, Novotny vant to av dem
Prisen ble opprettet av filmfestivalen *Kosmorama Trondheim internasjonale filmfestival*, og var en fast del av festivalen fra starten i april 2005 frem til nedleggelsen med virkning fra 2023. Opprinnelig skulle prisen få navnet *Fant* etter filmen av samme navn fra 1937 av Tancred Ibsen. Etter protester fra Taternes Landsforening som påpekte at fant er et skjellsord brukt om tatere, endret Kosmorama navn på prisen til *Kanonprisen* inspirert av kulturbegrepet kanon. Selv prisen var en glasskulptur laget av kunstneren Cathrine Maske.

### Kåringen

Prisen deles ut i samarbeid med filmbransjeorganisasjonene, og det er medlemmene av disse som stemmer frem vinnerne i de ulike klassene, i motsetning til Amandaprisen hvor det settes sammen fagjuryer for de ulike klassene. Avstemningen har vært organisert på ulike måter. Enkelte år har medlemmene av de ulike bransjeorganisasjonene kun avgitt stemme i klasser tilknyttet sitt fagfelt, tilsvarende som for Oscar-prisen, mens andre år har medlemmene kunnet avgi stemme i alle klasser. Per 2019-utdelingen er det medlemmer av Norsk Filmforbund, Virke Produsentforeningen, Norske Filmregissører, Norske Dramatikeres Forbund, Norsk filmlydforening, Norsk Skuespillerforbund, NOPA og Norsk Komponistforening som er med og kårer vinnerne.

Erik Poppes *Hawaii, Oslo* vant to priser under første utdeling
### Kjønnsnøytral pris

Ved første utdeling ble det delt ut priser i åtte klasser. Alle prisklassene fra denne utdelingen ble videreført i en eller annen form i de påfølgende årene. Under de første tre utdelingene var prisen for beste hovedrolle kjønnsnøytral, men ble delt i klassene beste kvinnelige og beste mannlige hovedrolle fra og med utdelingen i 2007. Klassen for beste birolle har derimot alltid vært kjønnsnøytral. Etter hvert kom det til tre nye klasser, og fra og med 2013-utdelingen var klasseinndelingen mer eller mindre fast med 12 klasser.

I motsetning til de øvrige klassene hvor vinnere ble kåret av bransjeorganisasjonene, ble prisklassen *beste film* kåret av publikum ved avstemming. Ved de fire første utdelingene ble vinneren kåret av Adresseavisens lesere, og klassen gikk under navnene *beste film*, *folkets filmpris* og *folkets kanonpris*. Mellom 2008 og 2012 ble ikke prisen delt ut. I 2013 innledet Kosmorama et samarbeid med nettstedet Filmweb, og klassen ble igjen innført under navnet «Filmwebs kanonpris».

Prisklassen *beste nyskaper*, også kalt *nyskapningsprisen*, ble innført ved 2006-utdelingen og ble delt ut til og med utdelingen i 2012. Vinneren av den klassen ble kåret av en egen, frittstående jury.

### Prisklasser

De ulike prisklasser frem til avviklingen i 2023.

| Prisklasse | Første utdeling | Merknad |
| --- | --- | --- |
| Beste kvinnelige hovedrolle | 2004 | Felles kjønnsnøytral klasse til og med 2006 |
| Beste mannlige hovedrolle | 2004 | Felles kjønnsnøytral klasse til og med 2006 |
| Beste birolle | 2004 |  |
| Beste manus | 2004 |  |
| Beste regi | 2004 |  |
| Beste foto | 2004 |  |
| Beste klipp | 2004 |  |
| Beste produsent | 2004 | Gikk under navnet *beste produksjon* under første utdeling |
| Filmwebs Kanonpris | 2004 | Publikumspris. Ikke utdelt i perioden 2008-2012.Har også gått under navnene *beste film* (2004), *folkets filmpris* (2005), *folkets kanonpris* (2006-2007). |
| Beste filmmusikk | 2005 | Ikke utdelt for 2018 |
| Beste lyddesign | 2005 | Gikk under navnet *beste lyd* i 2005-2006 |
| Beste produksjonsdesign | 2009 |  |

Mestvinnende filmer og personer
-------------------------------

*Max Manus* vant fem priser i 2008.
Dag Johan Haugerud har vunnet fem priser
*Statistikk oppdatert etter Kanonprisen 2019*
Enkelte filmproduksjoner har vunnet flere priser samme år, og enkelte personer har vunnet flere priser fordelt over flere år. Mestvinnende film er *Oslo, 31. august*, som vant syv priser under Kanonprisen 2011. Blant personer som har vunnet tre eller flere priser, har alle vunnet priser innen *Beste manus* og *Beste regi* og tekniske klasser som *Beste foto*, *Beste klipp*, *Beste produksjonsdesign* og *Beste lyddesign*. Ingen skuespillere har vunnet mer enn to priser.

### Mestvinnende filmer

#### 7 priser

* *Oslo, 31. august* (2011)

#### 5 priser

* *UNO* (2004)
* *Vinterkyss* (2005)
* *Max Manus* (2008)
* *Kon-Tiki* (2012)
* *Som du ser meg* (2012)
* *Blind* (2014)
* *Kongens nei* (2016)
* *Blindsone* (2018)

#### 4 priser

* *Den brysomme mannen* (2004)
* *O' Horten* (2007)
* *Upperdog* (2009)
* *Bølgen* (2015)
* *Hva vil folk si* (2017)
* *Thelma* (2017)
* *Barn* (2019)

#### 3 priser

* *Tatt av kvinnen* (2007)
* *Blodsbånd* (2007)
* *Mannen som elsket Yngve* (2008)
* *Nord* (2009)
* *Louder Than Bombs* (2015)
* *Pyromanen* (2016)
* *Håp* (2019)

### Mestvinnende personer

#### 5 priser

* Joachim Trier (2006, 2011 (to priser), 2015 (to priser))
* Christian Schaanning (2005, 2006, 2007, 2013, 2017)
* Dag Johan Haugerud (2012 (tre priser), 2019 (to priser)

#### 4 priser

* Sara Johnsen (2005 (to priser), 2009 (to priser))
* John Andreas Andersen (2004, 2007, 2009, 2010)
* Eskil Vogt (2011, 2014 (to priser), 2015)
* John Christian Rosenlund (2006 (to priser), 2014, 2016)
* Gisle Tveito (2011, 2014, 2018, 2019)

#### 3 priser

* Baard Haugan Ingebretsen (2008, 2010, 2012)
* Are Sjaastad (2006, 2010, 2013)
* Olivier Bugge Coutté (2006, 2011, 2017)
* Iram Haq (2013, 2017 (to priser))
* Jens Christian Fodstad (2012, 2014, 2019)

Se også (Kanonprisen år for år)
-------------------------------

* Kanonprisen 2004
* Kanonprisen 2005
* Kanonprisen 2006
* Kanonprisen 2007
* Kanonprisen 2008
* Kanonprisen 2009
* Kanonprisen 2010
* Kanonprisen 2011
* Kanonprisen 2012
* Kanonprisen 2013
* Kanonprisen 2014
* Kanonprisen 2015
* Kanonprisen 2016
* Kanonprisen 2017
* Kanonprisen 2018
* Kanonprisen 2019
* Kanonprisen 2020 *– ingen utdeling på grunn av koronapandemien*
* Kanonprisen 2021 *– ingen utdeling på grunn av koronapandemien*

Ingen utdelinger under koronapandemien
--------------------------------------

På grunn av arrangementsrestriksjoner under koronaviruspandemien valgte Kosmorama å avlyse utdelingen av Kanonprisen 2020. Prisen skulle vært delt ut i mars 2021, men festivalledelsen forventet lavere inntekter som følge av restriksjonene som myndighetene hadde innført, og valgte ikke å arrangere prisutdelingen det året for å redusere kostnader. Festivalen avlyste også utdelingen av Kanonprisen 2021 året etter, på grunn av usikkerhet rundt restriksjonene.

Referanser
----------

1. ↑  «Kanon mot Amanda?». *rushprint.no*. 20. april 2005. Besøkt 10. januar 2021.
2. 1 2  Redaksjonen (9. februar 2021). «Kanonprisen 2021 avlyses». Montages.no. Arkivert fra originalen 1. mars 2021. Besøkt 20. juni 2021.
3. 1 2  ««Vi trenger å høre at det nytter å engasjere seg» – intervju med Kosmorama-sjef Silje Engeness om årets festival». *montages.no*. 7. mars 2022. Besøkt 7. mars 2022.
4. ↑  «Historikk». *kosmorama.no*. Besøkt 30. mars 2024.
5. 1 2  «Amanda fortsatt viktigst». *aftenbladet.no*. 17. mars 2009. Besøkt 10. januar 2021.
6. 1 2  «Her er Kosmoramas prisvinnere». *nrk.no*. 15. mars 2010. Besøkt 10. januar 2021.
7. ↑  «Maria kan vinne Kanonprisen». *dagbladet.no*. 17. februar 2010. Besøkt 23. januar 2021.
8. ↑  «Kosmorama økte også i 2016». *kinomagainet.no*. 16. mars 2016. Besøkt 4. april 2021.
9. ↑  «Kosmorama historikk». *kosmorama.no*. Besøkt 4. april 2021.
10. ↑  «Ingen kanonpris i år». *kosmorama.no*. 2022. Besøkt 3. mars 2024. «På grunn av covid-19-situasjonen ser Kosmorama - Trondheim internasjonale filmfestival seg dessverre nødt til å avlyse Kanonprisen 2021. | Utdelingen av kanonprisene for 2021 skulle egentlig skje under Kosmorama i mars 2022.»
11. ↑  Lundemo, Trygve (14. mars 2016). «- Kulturministeren må si fra om at Kanonprisen skal bestå». *adressa.no* **(norsk)**. Besøkt 3. mars 2024.
12. ↑  Enlid, Vegard (13. januar 2017). «Kanonprisen er reddet». *adressa.no* **(norsk)**. Besøkt 3. mars 2024.
13. ↑  «Endrer filmpris». *nrk.no*. 12. april 2005. Besøkt 10. januar 2021.
14. ↑  «Kanonprisen 2012: De nominerte». *rushprint.no*. 7. mars 2013. Besøkt 23. januar 2021.
15. ↑  «Her er de nominerte til Kanonprisen 2020 – Håp og Barn leder an». *montages.no*. 3. februar 2020. Besøkt 10. januar 2021.
16. ↑  «Fem priser til UNO». *bt.no*. 17. april 2005. Besøkt 10. januar 2021.
17. ↑  «Filmweb sponser Kosmoramafestivalen». *kinomagasinet.no*. 14. mars 2014. Besøkt 10. januar 2021.
18. ↑  «Kanonpris til Maria Bonnevie og Anders Baasmo Christiansen». *dagbladet.no*. 15. mars 2010. Besøkt 23. januar 2021.
19. ↑  «Kanonprisen 2021 avlyses». *2021-02-09*. Besøkt 9. februar 2021.

Eksterne lenker
---------------

* (en) *Kanonprisen* på Internet Movie Database Rediger på Wikidata

| * v
* d
* r
Kanonprisen  **·** Kosmorama |
| --- |
| 2004 **·** 2005 **·** 2006 **·** 2007 **·** 2008 **·** 2009 **·** 2010 **·** 2011 **·** 2012 **·** 2013 **·** 2014 **·** 2015 **·** 2016 **·** 2017 **·** 2018 **·** 2019 |

| * v
* d
* r
Norske filmpriser **·** Norsk filmfestivaler |
| --- |
| Filmpriser | 
* Aamot-statuetten
* Amandaprisen
* Arne Hestenes’ journalistpris
* Auroraprisen
* Best Project-prisen
* Gullfluga
* Den norske Fredsfilmprisen
* Den norske filmfestivalen og Liv Ullmanns ærespris
* Den spillende Faun
* Edith Carlmar-prisen
* Faith in Film-prisen
* Filmkritikerprisen
* Filmkritikerprisen i Haugesund
* Gledessprederen
* Gullstolen for beste dokumentarfilm
* Gullstolen for beste kortfilm
* Human-prisen
* Human Rights Human Wrongs-pris
* Kanonprisen
* Next Nordic Generation-prisen
* Nordisk råds filmpris
* NTNUs filmpris
* Terje Vigen-prisen
* Tromsøpalmen

 |
| Internasjonale filmpriser (Utdelt i Norge) | 
* Don Quixote-prisen (FICC)
* Den internasjonale kritikerprisen (FIPRESCI)

 |
| Tidligere filmpriser **(Utgåtte / navnendret)** | 
* Andreasprisen
* Arne Skouens ærespris
* Dokumentarfilmprisen
* Gullstrimmelen
* Gjest Baardsen-prisen
* Beste nordiske film (FIPRESCI)
* Eurimages Lab Project-prisen
* Scandinavian Debut-prisen

 |